dølgsmål
Store norske leksikon,Jus,Strafferett
Dølgsmål betyr hemmelighet eller i skjul. Det er mest brukt i faste forbindelser: Nedkomme i dølgsmål, arbeide i dølgsmål og så videre.
Så sent som i folketellingen av 1875 kan man finne kvinner som er «arresteret/angivet for Fødsel i Dølgsmål». I 1889 opphevet man tidligere retts straffebestemmelse mot kvinner som fødte barn utenfor ekteskap i dølgsmål, slik at barnet omkom fordi det ikke var sørget for nødvendig hjelp.Straffeloven av 1902 hadde frem til 2015 fortsatt bestemmelser i § 240-241 om straff for besvangreren, foreldre og husbondsfolk, når disse unnlater å yte nødvendig hjelp eller bevirker fosterdrap ut over de situasjoner som er tillatt etter norsk abortlovgivning, men etter 2015 må spørsmålet vurderes etter den ordinære bestemmelse om drap eller medvirkning til drap etter at barnet er født. I tillegg kan den som avbryter svangerskap i strid med abortloven eller forskrifter gitt i medhold av loven, straffes med bot eller fengsel inntil to år. Medvirkning til svangerskapsbrudd straffes på samme måte etter straffeloven § 15. Les mer i Store norske leksikon straff